作者：李曾伯
词牌/韵律：沁园春

paragraphs: 二十年间，黄州竹楼，共酬好春。
记淮堧江表，群贤毕集，清明上巳，二美相并。
一枕黄粱，满头白发，屈指旧游能几人。
堪嗟处，怅光阴易老，犹困西尘。
今朝又值良辰。
空想像、长安天气新。
问兰亭癸丑，雪堂壬戌，倏成畴昔，将似来今。
觞泛流泉，茗烹新火，领略韶华聊啸吟。
鹦洲去，有故人相问，为语归音。